Ապա` Պուտինն ու Սարգսյանը մեկնել են Տրետյակովյան պատկերասրահ, որտեղ Մարտիրոս Սարյանի ստեղծագործությունների ցուցադրության ժամանակ Պուտինը Միխայիլ Վռուբելի «Դևը և հրեշտակը Թամարի հոգու հետ» վերականգնված կտավը հանձնել է Սերժ Սարգսյանին՝ ասելով. «Ուրախ եմ այս նկարը Հայաստանին փոխանցելու համար: Այն տարիներ առաջ գողացվել էր, սակայն նախորդ տարի գտնվեց: Ուրախ եմ ասել, որ Հայաստանում այսուհետ կրկին հնարավորություն կունենան տեսնել այս նկարը»: Սերժ Սարգսյանն էլ իր հերթին, վստահեցրել է, որ Հայաստանի և Ռուսաստանի միջև համագործակցությունը տալիս է դրական արդյունքներ: